Salman Rushdie sterk aan ná mesaanvalSalman Rushdie (Foto: PEN American Center/Flickr via Wikimedia Commons) Salman Rushdie is op “die lang pad na herstel”, het sy agent Sondag gesê, twee dae ná die bekroonde skrywer in die nek en maag by ŉ geleentheid in westelike New York met ŉ mes gesteek is. “Dit is ernstige beserings, maar sy toestand neig in die regte rigting,” het Andrew Wylie in ŉ verklaring aan The Washington Post gesê. Volgens hom sal dit ŉ lang proses wees. Sy familie is ook “baie verlig” dat hy van die ventilator afgehaal is. “Ons was gister uiters verlig toe hy van die ventilator afgehaal is,” het sy seun Zafar Sondag gesê. “Sy gewone uitgelate en spottende sin van humor is ongeskonde.” Maroela Media het vroeër berig die 75-jarige Rushdie is Vrydag op ŉ verhoog aangeval, oomblikke voor hy as deel van ŉ lesing aan ŉ gesprek sou deelneem. Die vermeende aanvaller is op die toneel in hegtenis geneem en het Saterdag skuld ontken op aanklag van poging tot moord. A family statement… @SalmanRushdie #SalmanRushdie pic.twitter.com/tMrAkoqliq — Zafar Rushdie (@ZafRushdie) August 14, 2022